25/01/2017 | Administración LocalMunicipal
Ribeira
Publicación regulamento inclusión social e benestar Concello de Ribeira

Publicase texto definitivo Regulamento do Consello Municipal de Inclusión Social e Benestar do Concello de Riveira, cumprindo así co disposto no art.70.2 da Lei 7/85, do 2 de abril, reguladora das bases de réxime local. A nosa Constitución, no título preliminar, promulga o dereito dos cidadáns a participar na vida política, económica, cultural e social (artigo 9.2) aludindo á obriga dos poderes públicos de promover as condicións para a participación libre e eficaz da cidadanía no desenvolvemento político, social, económico e cultural. A Lei 7/1985, do 2 de abril, reguladora das bases de réxime local, refírese aos municipios como canles inmediatas de participación cidadá nos asuntos públicos. A participación adquire así un significado esencial no ámbito local, onde a cidadanía asocia con maior intensidade o valor daquela e o que esixen estilos de goberno máis participativos. A referida norma no seu artigo 25.1 dispón que “O Municipio, para a xestión dos seus intereses e no ámbito das súas competencias, pode promover toda clase de actividades e prestar cantos servizos públicos contribúan a satisfacer as necesidades e aspiracións da comunidade veciñal.” Este mesmo referente normativo nos seus artigos 69 e 72 establece os mecanismos a través dos cales facer efectivo o dereito de participación de todos os cidadáns na vida local. Deste xeito o artigo 70 bis (engadido pola Lei 57/2003, de 16 de decembro, de medidas para a modernización do goberno local) establece que os Concellos deberán establecer e regular en normas de carácter orgánico, procedementose órganos adecuados, para a efectiva participación dos veciños nos asuntos da vida pública local. Disposicións coincidentes coas recollidas na Lei 5/1997, de 22 de xullo, de Administración local de Galicia, aínda que o artigo 71 desta norma precisa: “1. Así mesmo, por acordo do Pleno e en municipios con máis de 20.000 habitantes, poderán crearse órganos de participación sectorial en relación cos ámbitos de actuación pública municipal que pola súa natureza o permitan, coa finalidade de integrar a participación dos cidadáns e das súas asociacións nos asuntos municipais.2.- Presidirán os órganos de participación sectorial os Concelleiros en quen delegue o alcalde.” E o artigo 72 establece que “Corresponderán aos órganos de participación sectorial, en relación co territorio ou o sector material correspondente, as seguintes funcións: 1.- Propor ao órgano competente fórmulas encamiñadas a resolver os problemas relacionados co ámbito das súas funcións.2.- Emitir informes, a iniciativa propia ou do Concello, sobre materias da súa competencia.3.- Emitir e formular propostas e suxestións en relación co funcionamento dos servizos e organismos públicos municipais.4.- Exercer as demais de natureza semellante que determine o acordo de creación.” Dentro do ámbito sectorial, a Lei 13/2008, do 3 de decembro, de servizos sociais de Galicia, no seu Artigo 43º determina como canle da participación cidadá e das persoas usuarias de servizos sociais, sistemas de consulta e debate abertos e así establece que: “1.- As administracións públicas competentes en materia de servizos sociais garantirán a participación cidadá no sistema galego de servizos sociais mediante o establecemento, por vía regulamentaria, de sistemas de consulta e debate abertos a toda a cidadanía, e, de maneira particular, ás persoas usuarias e aos sectores directamente afectados.2.- Na formulación dos instrumentos de planificación e xestión dos servizos sociais previstos nesta lei estableceranse mecanismos e procesos específicos de participación que, poderán, ter un ámbito territorial ou sectorial.” Así mesmo, no artigo 60 atribúese aos concellos, no marco da planificación e ordenación xeral do sistema galego de servizos sociais, as competencias de “h) O fomento e promoción da solidariedade e da participación da sociedade civil na prevención e intervención social no ámbito local”, así como “i) A creación, regulación e impulso de mecanismos de participación local no ámbito dos servizos sociais.” Así, en cumprimento dos principios de eficacia, economía organización e participación cidadá e co fin de mellorar a eficiencia e eficacia dos órganos de participación sectorial existentes na Área de Benestar Social, semella conveniente canalizar a participación cidadá cara a un único órgano onde se aborde mediante comisións sectoriais os diferentes ámbitos de actuación. Consello Municipal de Inclusión social e Benestar do Concello de Riveira é un órgano de participación sectorial, creado de conformidade co previsto no artigo 43º, a Lei 13/2008, do 3 de decembro, de servizos sociais de Galicia, determina como canle da participación cidadá e das persoas usuarias de servizos sociais, sistemas de consulta e debate abertos. O Consello ten por obxecto servir de órgano consultivo e de participación no ámbito dos servizos sociais en todas as cuestións referentes ás súas competencias, buscando a mellor solución para acadar a maior calidade de vida para o conxunto dos cidadáns. Dende o Consello fomentarase o fortalecemento da sociedade civil riveirensee, o seu movemento asociativo en todas as súas manifestacións sociais, consolidando a relación entre o Concello e os movementos sociais. Consonte co seu obxecto correspóndelle entre outros a satisfacción dos seguintes fins: - Fomentar e potenciar a participación da sociedade e das administracións públicas na xestión dos servizos sociais. - Potenciar a coordinación entre as institucións e entidades que actúan no eido dos servizos sociais. - Promover e presentar estudos e análises das realidades que se consideren de interese no ámbito dos servizos sociais no noso municipio. - Promover iniciativas e actuacións derivadas dos estudos e análise das situacións formuladas, e calquera outra acción que se derive da propia dinámica social. - Informar e difundir as cuestións relativas á calidade de vida da cidade. - O traslado das propostas debatidas no seo deste Consello ás diversas concellerías, á Corporación, aos consellos municipais e a cantas outras institucións incidan coas súas actuacións neste ámbito, co gallo de garantir a coordinación das actuacións que delas se deriven. Así mesmo a Corporación municipal deberá solicitar informe ao do Consello Municipal de Inclusión social e Benestar doConcello de Riveiranos temas que considere pertinentes da materia tratada. Dada as súas funcións e campos ou áreas de actuación, o Consello poderá funcionar en pleno, comisión intersectorial de traballo e grupos de traballo. Integran o Pleno o Pleno do Consello Local de Servizos Sociais: - O presidente/a. - O vicepresidente/a. - Os/as vogais. - O secretario/a. A presidencia do Consello corresponde ao Ilmo. Sr. Alcalde ou concelleiro/a da Corporación en quen delegue, e a vicepresidencia ao corporativo/a en quen recaia a delegación dos servizos sociais. Actuará como secretario o secretario xeral da Corporación, quen poderá delegar as súas funcións no persoal municipal do ámbito dos servizos sociais. Asistirá as sesións con voz pero sen voto.1.- Os vogais do Consello serán designados polas seguintes representantes institucionais e as entidadesinscritas no rexistro de entidades prestadoras de servizos sociais da Xunta de Galicia e no respectivo rexistro de asociacións municipais: Representante de cada grupo municipal existente na Corporación. Representante de cada un dos sindicatos con representación no municipio.1) COMUNIDADE - Representante de CáritasInterparroquial. - Representantede Cruz Vermella. - Representante da asociación ELORAJ.2) FAMILIA, INFANCIA E XUVENTUDE - Representante da Casa de Familia FAIBEN 3) DIVERSIDADE FUNCIONAL Representante da Asociación AMBAR. Representante da Asociación AMICOS. Representante da Asociación PRO SAÚDE MENTAL A CREBA.4) MULLER - Representante do Centro Informacióná Muller municipal. - Delegación Local Asoc. Amas de casa e consumidores. - Asociación Mulleres en Acción da Barbanza.5) MAIORES - Representante da asociación AGADEA. - Representante da Asociación doCentro Social e cultural recreativoSanta Uxía. - Representante dosClubs de Xubilados do Mar de Riveira, Aguiño, Palmeira, Corrubedo. - Representante do Centro Residencial de Maiores 6) DROGODEPENDENCIAS, ALCOHOLISMO e outras adiccións - Representante da Asociación RENACER. - Representante da Unidade asistencial de drogodependencias municipal.7) MINORÍAS ÉTNICAS E MIGRACIÓNS - Representante das Asociación de minorías culturais emigracións que puidesen existir.2.- A proposta de 3/5 do Pleno do Consello ou da Presidencia os membros do Consello poderanse ampliar puntualmente coa representación doutras entidades e persoas cualificadas na materia que se vaia tratar.3.- A presidencia, en función dos temas a tratar, poderá convocar a outros rexedores do ámbito do servizos sociais, e a responsables da entidade ou profesionais de recoñecido prestixio, en calidade de asesores, para participar nas sesións plenarias do consello, tendo no mesmo voz pero sen voto Os/as membros ou vogais do consello serán designados mediante o correspondente acordo polas asociacións, entidades ou institucións ás que representen. A actuación dos/as integrantes do Consello Municipal deInclusión social e Benestar do Concello de Riveira coincidirá co mandato da corporación municipal sendo renovados ao inicio do novo mandato. Para o caso de que se produzan cambios internos nas directivas das asociacións, entidades ou institucións representadas no Consello deberán ser comunicados por escrito á Concellería de Servizos Sociais, á maior brevidade posible. Formarán parte da Comisión Intersectorial de traballo: a Presidencia, a vicepresidencia que actuará, por delegación como presidente/a da comisión intersectorial de traballo, os vogais e o secretario do Concello (ou persoal en quen delegue). Aos vogais corresponderá a seguinte distribución: un representante por cada sector de actuación, que serán elixidosdemocraticamente no seo do Pleno do Consello. Para a válida elección, os respectivos candidatos deberán obter a maioría dos votos das asociacións e entidades presentes correspondentes ao seu sector. Dada a diversidade de funcións e campos de actuación do Consello e para acadar unha maior operatividade, constituiranse diferentes grupos de traballo para temas e estudos específicos consonte coas áreas de actuación do mesmo. Os grupos de traballo presentarán os resultados dos estudos e informes á comisión intersectorial de traballo, quen debaterá as proposta que serán informadas oportunamente ao Pleno do Consello.1.- O Pleno do Consello Municipal reunirase unha vez ao ano en sesión ordinaria e, en sesión extraordinaria, sempre que a presidencia o considere necesario ou o solicite a cuarta parte dos/as seus membros/as.2.- A convocatoria para as sesións ordinarias farase cunha antelación mínima de oito días e irá acompañada da orde do día e, se procede da documentación correspondente. Para a sesión extraordinaria a antelación mínima será de corenta e oito horas. A Comisión Intersectorial de traballo reunirase cada catro meses, ou cando o solicite a súa presidencia ou a cuarta parte do Consello. A convocatoria farase con tres días de antelación.1.- O réxime das reunións dos grupos de traballo, dada a súa especificidade, será flexible e axeitado á urxencia de cada tema. Poderanse crear todos os grupos de traballo que se acorden tanto nas sesións plenarias, coma nas intersectoriais.2.- A coordinación do traballo dos grupos corresponderá á presidencia da comisión intersectorial de traballo, que poderá delegar nalgún/nalgunha membro deste que teña a condición de vogal do Pleno. Considérase que tanto o pleno como a comisión intersectorial de traballo doConsello Municipal de Inclusión social e Benestar no Concello de Riveiraquedan validamente constituídos en sesión, coa asistencia mínima dun terzo dos seus membros, debendo estar presente en todo caso a presidencia ou vicepresidencia. En todo caso a asistencia dos membros representantes das asociacións ou entidades será voluntaria e altruísta, sen que supoña para estas a adquisición de compromisos alleos aos derivados dos contemplados neste regulamento. Os acordos, tanto no pleno coma na comisión intersectorial de traballo, adoptaranse por maioría dos asistentes os que, polo seu propio carácter consultivo, poderán aportar votos particulares. A secretaría do consello levantará acta de cada sesión na que figurarán os acordos adoptados e as incidencias que sexan procedentes para reflectir fielmente a sesión. As actas serán asinadas polo secretario con visto e prace da presidencia e serán sometidas para a súa aprobación ao inicio da seguinte sesión. Será función da presidencia velar pola ordenación dos debates, propoñer as solucións e someter a votación os acordos que o Consello municipal tivese que adoptar. Será función dos/as vogais asistir ás reunións e colaborar cos obxectivos do consello tanto no pleno como na comisión intersectorial de traballo. O nomeamento de calquera integrante de Consello poderá extinguirse por: - Revogación por parte da entidade á que se representa. - Por falecemento ou renuncia expresa do/a interesado/a. - Pola non asistencia inxustificada a tres reunións ordinarias consecutivas ou a cinco no prazo dun ano. - Por cada membro/a ou vogal poderase designar un/unha suplente que asista ás xuntanzas e participe das tarefas do/a titular por ausencia xustificada deste/a. O Consello Municipal de Inclusión social e Benestar do Concello de Riveiraservizos sociais aprobará a súa composición que deberá ser posteriormente ratificada polo Pleno da Corporación Municipal. Asemade aprobará o seu calendario anual de xuntanzas ordinarias. En todo o non previsto por este regulamento corresponde á Presidencia do Consello adoptar a decisión que considere máis axeitada consonte cos criterios xerais que inspiran as normas reguladoras deste, así como as normas Reguladoras da participación cidadá, informando ao pleno na sesión seguinte para a súa ratificación e propoñendo, se procede, a correspondente modificación da normativa. Riveira, 20 de xaneiro de 2017. O alcalde-Presidente. Asdo. Manuel Ruiz Rivas